CELEX: 32011R1351
Language: mt
Date: 2011-12-20 00:00:00
Title: Regolament ta’ Implimentazzjoni tal-Kummissjoni (UE) Nru 1351/2011 tal- 20 ta’ Diċembru 2011 li jemenda r-Regolament tal-Kunsill (KE) Nru 747/2001 rigward is-sospensjoni tal-kwoti tariffarji u l-kwantitajiet ta’ referenza tal-Unjoni għal ċerti prodotti agrikoli fix-Xatt tal-Punent u fil-Medda ta’ Gaża

21.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 338/29
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 1351/2011
      tal-20 ta’ Diċembru 2011
      li jemenda r-Regolament tal-Kunsill (KE) Nru 747/2001 rigward is-sospensjoni tal-kwoti tariffarji u l-kwantitajiet ta’ referenza tal-Unjoni għal ċerti prodotti agrikoli fix-Xatt tal-Punent u fil-Medda ta’ Gaża
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 747/2001 tad-9 ta’ April 2001 li jipprovdi għall-amministrazzjoni ta’ kwoti tariffarji tal-Komunità u ta’ kwantitajiet ta’ referenza għall-prodotti eliġibbli għal preferenzi bis-saħħa ta’ ftehim ma’ ċerti pajjiżi tal-Mediterran u li jħassar ir-Regolamenti (KE) Nru 1981/94 u (KE) Nru 934/95 (1), u b’mod partikolari l-Artikolu 5(1)(b) tiegħu,
      Billi:
      
                  (1)
               
               
                  Ġie konkluż Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim Ewro-Mediterranju Interim ta’ Assoċjazzjoni dwar il-kummerċ u l-kooperazzjoni bejn il-Komunità Ewropea, min-naħa l-waħda, u l-Organizzazzjoni għall-Ħelsien tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (“il-Ftehim”) (2) Il-Ftehim ġie approvat f’isem l-Unjoni permezz tad-Deċiżjoni tal-Kunsill 2011/824/UE (3).
               
            
                  (2)
               
               
                  Il-Ftehim jipprovdi għal perjodu ta’ għaxar snin mid-data li fiha daħal fis-seħħ, għal konċessjonijiet ta’ tariffa mkabbra applikabbli fuq l-importazzjonijiet fl-Unjoni Ewropea ta’ kwantitajiet bla limitu ta’ prodotti li joriġinaw mix-Xatt tal-Punent u l-Medda ta’ Gaża. Barra minn hekk, il-possibbiltà ta’ estensjoni oħra tal-konċessjonijiet ta’ tariffa mkabbra hi wkoll prevista fil-Ftehim, li tiddependi mill-iżvilupp ekonomiku fil-futur tax-Xatt tal-Punent u l-Medda ta’ Gaża.
               
            
                  (3)
               
               
                  Peress li l-Ftehim jipprovdi għal aktar liberalizzazzjoni tal-kummerċ ta’ prodotti agrikoli, prodotti agrikoli pproċessati u ħut u prodotti tas-sajd, hu neċessarju li tiġi sospiża l-applikazzjoni tal-kwoti tariffarji u l-kwantitajiet ta’ referenza stipulati fl-Anness VIII tar-Regolament (KE) Nru 747/2001 għal prodotti li joriġinaw mix-Xatt tal-Punent u l-Medda ta’ Gaża, waqt il-perjodu ta’ applikazzjoni tal-Ftehim.
               
            
                  (4)
               
               
                  Ir-Regolament tal-Kunsill (KEE) Nru 4088/87 tal-21 ta’ Diċembru 1987 li jiffissal-kondizzjonijiet għall-applikazzjoni ta’ dazji doganali preferenzjali fuq l-importazzjoni ta’ ċertu fjuri li ġejjin minn Ċipru, l-Israel, il-Ġordan, il-Marokk u x-Xatt tal-Punent u l-Medda ta' Gaża (4), ġie mħassar permezz tar-Regolament tal-Kunsill (KE) Nru 1234/2007 (5).
               
            
                  (5)
               
               
                  Ir-Regolament tal-Kummissjoni (KEE) Nru 700/88 tas-17 ta’ Marzu 1988 li jistipula r-regoli dettaljati għall-applikazzjoni ta’ arranġamenti għall-importazzjoni fil-Komunità ta’ ċerti prodotti tal-florikultura li ġejjin minn Ċipru, l-Israel, il-Ġordan, il-Marokk u x-Xatt tal-Punent u l-Medda ta’ Gaża (6), ġie mħassar permezz tar-Regolament tal-Kummissjoni (KE) Nru 1227/2006 (7).
               
            
                  (6)
               
               
                  B’riżultat ta’ dan it-tħassir, l-Artikolu 2 tar-Regolament (KE) Nru 747/2001 li jipprovdi għan-non-eliġibbiltà għall-konċessjonijiet tariffarji għal fjuri maqtugħa friski u blanzuni tal-fjuri fejn il-kondizzjonijiet tal-prezzijiet stipulati fir-Regolament (KEE) Nru 4088/87 mhumiex osservati, sar żejjed u għalhekk għandu jitħassar.
               
            
                  (7)
               
               
                  Ir-Regolament (KE) Nru 747/2001 għandu għaldaqstant jiġi emendat skont dan.
               
            
                  (8)
               
               
                  Peress li l-Ftehim jidħol fis-seħħ fl-1 ta’ Jannar 2012, dan ir-Regolament għandu japplika minn dik id-data.
               
            
                  (9)
               
               
                  Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 747/2001 huwa emendat kif ġej:
      
                  (1)
               
               
                  Għandu jiddaħħal l-Artikolu 1a li ġej:
                  “Artikolu 1a
                  Is-sospensjoni tal-applikazzjoni tal-kwoti tariffarji u l-kwantitajiet ta’ referenza għall prodotti li joriġinaw mix-Xatt tal-Punent u l-Medda ta’ Gaża
                  L-applikazzjoni tal-kwoti tariffarji u l-kwantitajiet ta’ referenza stipulati fl-Anness VIII għall-prodotti li joriġinaw mix-Xatt tal-Punent u l-Medda ta’ Gaża għandha tiġi sospiża b’mod temporanju għal perjodu ta’ għaxar snin mill-1 ta’ Jannar 2012.
                  Madankollu, jiddependi mill-iżvilupp ekonomiku fil-futur tax-Xatt tal-Punent u l-Medda ta’ Gaża, tista’ tkun ikkunsidrata l-possibbiltà ta’ estensjoni għal perjodu addizzjonali mill-inqas sena qabel ma jintemm il-perjodu ta’ għaxar snin kif previst fil-Ftehim fil-forma ta’ Skambju tal-Ittri li ġie approvat f’isem l-Unjoni permezz tad-Deċiżjoni tal-Kunsill 2011/824/UE (*).
                  
                     (*)  OJ L 328, 10.12.2011, p. 2.”"
						
               
            
                  (2)
               
               
                  L-Artikolu 2 qed jitħassar.
               
            Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu japplika mill-1 ta’ Jannar 2012.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-20 ta’ Diċembru 2011.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 109, 19.4.2001, p. 2.
      
         (2)  ĠU L 328, 10.12.2011, p. 5.
      
         (3)  ĠU L 328, 10.12.2011, p. 2.
      
         (4)  ĠU L 382, 31.12.1987, p. 22.
      
         (5)  ĠU L 299, 16.11.2007, p. 1.
      
         (6)  ĠU L 72, 18.3.1988, p. 16.
      
         (7)  ĠU L 222, 15.8.2006, p. 4.